钦定古今图书集成/明伦汇编/官常典/第707卷 > 公子将闾
## 钦定古今图书集成/明伦汇编/官常典/第707卷 > 公子将闾

按《通鉴纪事》：公子将闾昆弟三人囚于内宫，议其罪。
独后二世使使令将闾曰：“公子不臣，罪当死，吏致法
焉。”将闾曰：“阙廷之礼，吾未尝敢不从宾赞也；廊庙之
位，吾未尝敢失节也；受命应对，吾未尝敢失辞也。何
谓不臣？愿闻罪而死。”使者曰：“臣不得与谋，奉书从事。”
将闾乃仰天大呼者三，曰：“吾无罪！”昆弟三人皆流涕，
拔剑自杀。